Boer maak 'n plan.. | Woorde
Boer maak 'n plan..
As mens jou voorgeneem het om weer te blog dan blog jy. Of jy nou lus is of nie , oefen sal jy oefen soos stram vingers by sleutelbord of klavier .. soms sonder ritme
Straatlangs , voor die Hoekhuis verby ,in die kafee en kerke se rigting is daar 'n Huis met groen sypaadjie…welig. Water uit Moeder aarde se skoot.
Die sproeiers spuit stywe strale swiepend..so sterk geen voëltjie kan in fynsproei waag om vlerkies te lig vir Lentestort nie.
……maar as jy nou met jou vaalblou 1976 motor( jammer ek het nie man gevra wat se model is dit nie ) straatlangs ry en jy sien die sproeireën en jy is 'n gehoorsame Munisipale inwoner van jou stad wat ook waterskaarste ter harte neem. dan neem jy jou motor vir 'n stort. Gratis sonder emmer en lap..
Die uwe hou die man dop.
Ry verby . Stop . Tru. Ry op die mooie sypaadjie. Parkeer. Eers die een kant (as daar vlerke was het hy dit gelig). Skakel motor aan draai ..Dan die anderkant.
Indien jy nou ryke verbeelding het sou jy die motor kon hoor steun van lekkerkry..
"Kinders moenie in die water mors nie/die oumense wil dit drink"
*en soos lankgelede na 'n geswoeg en gesweet het die uwe destyds verklaar "en hiermede het ek met moeite en verdriet 'n blog gebaar!"
17 comments on "Boer maak 'n plan.."
Hahaa, dis 'n bielie van 'n plan daardie. My man sou 'n oorval gekry het; hy het nooit toegelaat dat daar op ons sypaadjie geparkeer word nie, want die motorspore oor die gras … Ek dink die bure is ook maar bly die Nels het getrek.
Hier is ook menig dag ontploffing as pasiënte op klein ou grasperkie wat met moeite aan die lewe gehou word , gebruik vir parkering.
Slim plan, maar sal my moer pomp as dit my sypaadjie was!
Dink die eienaar agter hoëmure het later eers bewysspore gevind.
Op die sypaadjie, of te not, sou die ou oom gesê het, maar ek is bly, daar word weer geblog. Wonder of jy nie ook weer die een wat die herder(in) van die skapies is, kan oorreed nie.
Ek het probeer… sy sê sy sal wel eendag weer begin blog.
Wees gegroet, liewe Vriendin! Lyk my ek en jy is albei nou weer deur die bloggogga gebyt. XX
Heerlik om jou gesiggie te sien..
Kinders moenie in die water mors nie, die ou mense GOOI DIT BY!!!
Lekker lag ek nou vir daardie pittige een!!
Met dank aan Fanus van Flinkveria!
Daar's fout met die polldaddy lienk!
ek wens ek kan van die lienk ontslae raak ek het by poll settings ingegaan niks is gemerk nie..gesave en gealles en dan is die dekselse link weer in my midde…